CELEX: 62021CN0587
Language: hu
Date: 2021-09-23 00:00:00
Title: C-587/21. P sz. ügy: A Törvényszék (negyedik tanács) T-632/19. sz., DD kontra FRA ügyben 2021. július 14-én hozott ítélete ellen DD által 2021. szeptember 23-án benyújtott fellebbezés

2022.1.24.   
            
            
               HU
            
            
               Az Európai Unió Hivatalos Lapja
            
            
               C 37/8
            
         
      A Törvényszék (negyedik tanács) T-632/19. sz., DD kontra FRA ügyben 2021. július 14-én hozott ítélete ellen DD által 2021. szeptember 23-án benyújtott fellebbezés
      (C-587/21. P sz. ügy)
      (2022/C 37/13)
      Az eljárás nyelve: angol
      
         Felek
      
      
         Fellebbező: DD (képviselő: N. Lorenz, Rechtsanwältin)
      
         A másik fél az eljárásban: az Európai Unió Alapjogi Ügynöksége
      
         A fellebbező kérelmei
      
      A fellebbező azt kéri, hogy a Bíróság:
      
                  —
               
               
                  teljes mértékben helyezze hatályon kívül a megfellebbezett ítéletet,
               
            
                  —
               
               
                  következésképpen,
                  
                              —
                           
                           
                              semmisítse meg az Európai Unió Alapjogi Ügynöksége (FRA) igazgatójának 2018. november 19-én kelt, a fellebbező által a személyzeti szabályzat 90. cikkének (1) bekezdése alapján benyújtott kérelmet elutasító határozatot;
                           
                        
                              —
                           
                           
                              amennyiben szükséges, semmisítse meg az FRA igazgatójának 2018. június 12-én kelt és 2018. június 13-án kézhez vet határozatát, amelyben elutasította a személyzeti szabályzat 90. cikkének (2) bekezdése alapján a 2019. november 19-i fenti határozattal szemben benyújtott panaszt;
                           
                        
                              —
                           
                           
                              ítélje meg a fellebbező részére a jelen fellebbezésben kifejtett, méltányosan 100 000 euróra tartott nem vagyoni kár megtérítését;
                           
                        
                              —
                           
                           
                              az FRA-t kötelezze a költségek viselésére.
                           
                        
            
         Jogalapok és fontosabb érvek
      
      Téves jogalkalmazás és a tényállásra vonatkozó bizonyítékok elferdítése.
      Az első jogellenességi kifogással kapcsolatban: téves jogalkalmazás és a jogbiztonság elvének megsértése.
      A második jogellenességi kifogással kapcsolatban: téves jogalkalmazás és a jogerő elvének megsértése, elégtelen indokolás, a fellebbező által felhozott kifogásokkal kapcsolatos döntés elmulasztása, bizonyítékok elferdítése.
      A harmadik jogellenességi kifogással kapcsolatban: téves jogalkalmazás, nyilvánvaló értékelési hiba és elégtelen indokolás.
      A negyedik jogellenességi kifogással kapcsolatban: téves jogalkalmazás, bizonyítékok elferdítése, nyilvánvaló értékelési hiba, a Törvényszék ultra vires et ultra petita eljárására vonatkozó kifogás, arra vonatkozó jogalap, hogy a Törvényszék tévesen utasította el a felperes azon ajánlatát, hogy kérésre az ügy érdemére vonatkozó dokumentumokat mutat be, és elégtelen indokolás.
      Az ötödik jogellenességi kifogással kapcsolatban: téves jogalkalmazás, elégtelen indokolás, a tényállás téves jogi minősítése, bizonyítékok elferdítése és nyilvánvaló értékelési hiba.
      A hatodik jogellenességi kifogással kapcsolatban: téves jogalkalmazás, bizonyítékok elferdítése, a fellebbező által felhozott kifogásokkal kapcsolatos döntés elmulasztása, hibás jogi minősítés, a Törvényszék ultra vires et ultra petita eljárására vonatkozó kifogás, arra vonatkozó jogalap, hogy a Törvényszék tévesen utasította el a felperes azon ajánlatát, hogy kérésre az ügy érdemére vonatkozó dokumentumokat mutat be, a kereset hiányos vizsgálata és az alperes által felhozott zaklatásra vonatkozó jogalap.
      Az állítólagos vagyoni kárra és az okozati összefüggésre vonatkozó részt érintő téves jogalkalmazás.